ગુજરાત રાજ્યમાં છેલ્લા બે દશકા કરતા વધારે સમયથી વિવિધ ગુનાઓમાં સંડોવાયેલા ૨૧ હજાર કરતા વધારે આરોપીઓ નાસતા ફરે છે. જેમાં મોટાભાગના આરોપીઓ વિવિધ ગંભીર ગુનાઓમાં પણ સંડોવાયેલા છે. પરંતુ આજદિન સુધી આ ભાગેડુ આરોપીઓને પોલીસ તંત્ર પકડી નહીં શકતા ઘણા કેસો વિવિધ કોર્ટમાં વર્ષોથી પડતર છે. જયારે આ આરોપીઓ પૈકી ઘણા ખરા સંતાઈ-છુપાઈને સક્રિય પણ રહેતા હોય છે. ત્યારે મુખ્યમંત્રી વિજય રૂપાણી ધ્વારા આ ૨૧ હજાર જેટલા ભાગેડુ આરોપીઓને પકડી પાડવા ગૃહ વિભાગ અને પોલીસ તંત્રને કડક સૂચનાઓ આપી છે.